Universal_studios
Универзал – Меѓународен
Британскиот стопанственик J. Arthur Rank, во надеж да го зголеми своето присуство во Америка во 1945 година, договори интеграција заедно со universal, независната компанија International Pictures ипродуцентот Kenneth Young. Сето тоа доживеа неуспех и интеграцијата пропадна за неполна година. Сепак, Rank и International не го загубија интересот кон Universal па така студиото се реорганизира во Universal-International. Основачот на International, William Goetz, беше назначен за шеф на продукцискиот дел во преименуваното Universal_international Pictures Inc. Goetz, кој беше зет на Louis B. Mayer, реши да донесе престиж во ново формираната компанија. Го запре производството на нискобуџетни филмови од Б класа (филмови со времетраење под 65 минути) и ги намали тогаш популарните серијали “Monster” и “Arabian Nights”. Дистрибуцијата и авторските права останаа под капата на Universal Pictures Company Inc. Goetz состави амбициозен распоред. Universal-International стана дистрибутер на Британските продукции на Rank за Америка. Некои од нив беа познатите класици на David Lean - Great Expectations и на Laurence Olivier – Hamlet. Разгранувајќи се во тогаш профитабилните нетеатарски полиња, Universal-International во 1947 година го купи поголемиот дел акции на дилерот за домашни филмови Castle Films за потоа во 1951 година да ја откупи целата компанија. Три декади, Castle продаваше филмови од продукцијата на Universal на филмските ентузијасти и колекционери. Архивата на Universal, Goetz ја издаде под лиценца на Realart Pictures за повторно прикажување во кината но не и за прикажување на телевизија. Продукцијата напорно се бореше иако се создадоа хитови како The Egg & I, The Killers, и The Naked City, сепак тие на поминаа најдобро во бокс-офисот. До крајот на 40-тите години, Goetz го напушти студиото и тоа се врати на нискобуџетните продукции. Нискобуџетните проекти Francis the Talking Mule и Ma and Pa Kettle беа главна поткрепа на студиото заедно со препознатливите Abbott и Costello во филмот Abbott and Costello Meet Frankenstein. Во тој момент, Rank, го изгуби интересот во студиото и своите акции ги продаде на Milton Rackmil кој пак со својата компанија Decca Records ја презеде целосната контрола над Universal во 1952 година. Во текот на 50-тите години, Universal-International го врати во живот серијалот филмови Arabian Nights со Tony Curtis во главната улога. Студиото доживеа успех со со неколкуте хорор и научно фантастични филмови во продукција на William Alland и со режисерската палка на Jack Arnold. Во останатите поуспешни проекти се вбројуваат високобуџетните мелодрами на продуцентот Ross Hunter и режисерот Douglas Sirk. Глумецската ѕвездена ергела на студиото во тоа време ги вбројуваше глумците Rock Hudson, Tony Curtis, Jeff Chandler, Audie Murphy и John Gavin. Иако Decca Records продолжи да се држи до правилото на ниски буџет за продукција, во текот на самата продукцијата на филмовите таа пракса се отфрлаше. Останатите филмски студија не се придржуваа до таа пракса што во 1948 година доведе до голем судски процес (U.S. vs. Paramount Pictures) во кој глумците добија поголема слобода. Во 1950 година агентот на глумецот Јаmes Stewart, Lew Wasserman склучи договор со Universal студиото кој ги промени правилата на бизнис. Имено, со новиот договор Stewart требаше да добие процент од заработката на филмот во замена за голема плата. Кога филмот Winchester ’73 се покажа како огромен хит, Stewart постана богаташ. Од тогаш, ваквите договори станаа правило во идните зделки како на Universal така и на останатите филмски студија.